Αθήνα, 4 Αυγούστου 2025

**ΔΕΛΤΙΟ ΤΥΠΟΥ**

**Δυνατότητα υποβολής νέων αιτήσεων στο «Κινούμαι Ηλεκτρικά 3»**

Δημοσιεύθηκε σε ΦΕΚ η με αριθμό 124757 Κοινή Υπουργική Απόφαση (Β’ 4199/31.07.2025) με την οποία αυξάνεται κατά 13 εκατ. ευρώ ο προϋπολογισμός της δράσης και παρατείνονται η προθεσμία υποβολής αιτήσεων, καθώς και η ημερομηνία ολοκλήρωσης της δράσης.

Πλέον, ο προϋπολογισμός της δράσης ανέρχεται σε 57 εκατ. ευρώ. Η προθεσμία υποβολής αιτήσεων παρατείνεται έως την 31ης Δεκεμβρίου 2025 και ως ημερομηνία ολοκλήρωσης της δράσης ορίζεται η 31η Δεκεμβρίου 2026. Η διάρκεια της δράσης μπορεί να συντμηθεί στην περίπτωση που οι διαθέσιμοι πόροι καλυφθούν στο σύνολό τους πριν από την ημερομηνία ολοκλήρωσής της.

**Από αύριο Τρίτη 5/8/2025 και ώρα 00.01 θα είναι δυνατή η υποβολή νέων αιτήσεων στο πληροφοριακό σύστημα της δράσης** [**https://kinoumeilektrika3.gov.gr/**](https://kinoumeilektrika3.gov.gr/)**.**

Ως ημερομηνία έναρξης επιλεξιμότητας δαπανών για αγορά ή χρονομίσθωση αμιγώς ηλεκτρικού οχήματος, για τις νέες αιτήσεις που θα υποβληθούν, ορίζεται η 7η Ιουνίου 2025.

Δεν δικαιούνται επιδότησης ηλεκτρικά οχήματα με λιανική τιμή προ φόρων μεγαλύτερης των 50.000 ευρώ.

Ο πίνακας επιδοτήσεων για αιτήσεις που θα υποβληθούν μετά την έναρξη ισχύος του ΦΕΚ Β’ 4199/31.07.2025) είναι ο ακόλουθος:

|  |
| --- |
| **Τύπος Οχήματος: ΑΜΙΓΩΣ ΗΛΕΚΤΡΙΚΑ ΑΥΤΟΚΙΝΗΤΑ ΚΑΤΗΓΟΡΙΑΣ Ν1 – Μ1** |
| **Κατηγορία Ωφελούμενου**  | **Αριθμός Οχημάτων** | **Οικολογικό Bonus** | **Προαιρετική Απόσυρση**  | **«Έξυπνος» φορτιστής Η/Ο** | **Άτομα με Αναπηρία** | **Νέοι ηλικίας έως 29 ετών** | **Οικογένειες με τουλάχιστον τρία (3) εξαρτώμενα τέκνα**  |
| Φυσικά Πρόσωπα (Κατηγορία Α) | 1 | 3.000€ για ΛΤΠΦ έως 50.000€  | 1.500€ | 400€  | 1.000€ | 500€  | 1.000€ για τρία εξαρτώμενα τέκνα 2.000€ για περισσότερα από τρία εξαρτώμενα τέκνα |
| Νομικά Πρόσωπα και Επιχειρήσεις (Κατηγορία Β) | από 1 και άνω  | 3.000€ ανά όχημαγια ΛΤΠΦ έως 50.000€  | 1.500 € ανά όχημα | 400€ ανά φορτιστή, (με ανώτατο αριθμό φορτιστών ίσο με τον αριθμό των επιδοτούμενων αυτοκινήτων που έχει αιτηθεί) | - | - | - |
| Στα παραπάνω ποσά επιδότησης ΝΟΜΙΚΩΝ ΠΡΟΣΩΠΩΝ ΚΑΙ ΕΠΙΧΕΙΡΗΣΕΩΝ (Κατηγορία Β), και ΜΟΝΟ στην περίπτωση που αυτές έχουν ΕΔΡΑ ΣΕ ΝΗΣΙ, προστίθενται επιπλέον 1.000€ ανά όχημα  |
| Νομικά Πρόσωπα και Επιχειρήσεις (Κατηγορία Β) ΜΟΝΟ για εταιρίες αντιπροσώπων ,εμπόρων και εισαγωγέων αυτοκινήτων για την αγορά ηλεκτρικών αυτοκινήτων επίδειξης (**test drive**) | από 1 και άνω  | 3.000€ ανά όχημα επίδειξης - test drive, για ΛΤΠΦ έως 50.000€  | - | - | - | - | - |
| **Τύπος οχήματος: ΗΛΕΚΤΡΙΚΑ ΔΙΚΥΚΛΑ-ΤΡΙΚΥΚΛΑ-ΤΕΤΡΑΚΥΚΛΑ ΚΑΤΗΓΟΡΙΑΣ L**  |
| **Κατηγορία Ωφελούμενου**  | **Αριθμός Οχημάτων** | **Οικολογικό Bonus** | **Προαιρετική Απόσυρση**  | **«Έξυπνος» φορτιστής Η/Ο** | **Άτομα με Αναπηρία** | **Νέοι ηλικίας έως 29 ετών** | **Οικογένειες με τουλάχιστον τρία (3) εξαρτώμενα τέκνα**  |
| Φυσικά Πρόσωπα (Κατηγορία Α) | 1 | 20% έως 700€ για L1e-L4e,30% έως 1.500€ για L5e-L7e | 200€ | - | 500 €  | 500€ (μόνον για L6e-L7e ) | 500€ |
| Νομικά Πρόσωπα και Επιχειρήσεις (Κατηγορία Β) | χωρίς περιορισμό | 20% έως 700€ ανά όχημα για L1e-L4e,30% έως 1.500€ ανά όχημα για L5e-L7e | - 200€ ανά όχημα- 400€ ανά όχημαγια L3e-L4e εάν έδρα σε νησί750€ ανά όχημαγια L5e-L7e εάν έδρα σε νησί | - | - | - | - |
|  | Για τις παραπάνω Κατηγορίες Α και Β, ενισχύεται η αγορά επιπλέον μιας μπαταρίας ηλεκτρικών δικύκλων και τρικύκλων, με ποσό 150€, υπό την προϋπόθεση ότι αποτελεί μέρος του βασικού εξοπλισμού του οχήματοςΤα ηλεκτρικά αμαξίδια Ατόμων με Αναπηρία εντάσσονται στην κατηγορία L1 |
| Νομικά Πρόσωπα και Επιχειρήσεις (Κατηγορία Β) ΜΟΝΟ για εταιρίες αντιπροσώπων ,εμπόρων και εισαγωγέων οχημάτων κατηγορίας L6e – L7e, για την αγορά ηλεκτρικών οχημάτων επίδειξης (test drive) | χωρίς περιορισμό | 30%, έως 1.500€ανά όχημα επίδειξης – test drive (μόνο για L6e-L7e) | - | - | - | - | - |
| **Τύπος οχήματος: ΗΛΕΚΤΡΙΚΑ ΠΟΔΗΛΑΤΑ** |
| **Κατηγορία Ωφελούμενου**  | **Αριθμός Οχημάτων** | **Οικολογικό Bonus** | **Προαιρετική Απόσυρση**  | **«Έξυπνο» σημείο επαναφόρτισης Η/Ο** | **Άτομα με Αναπηρία** | **Νέοι ηλικίας έως 29 ετών** | **Οικογένειες με τουλάχιστον τρία (3) εξαρτώμενα τέκνα**  |
| Φυσικά Πρόσωπα (Κατηγορία Α) | 1 | 30% έως 500€  | - | - | 500 € | - | 500 € |
| Νομικά Πρόσωπα και Επιχειρήσεις ΜΟΝΟ με συγκεκριμένους ΚΑΔ όπως περιγράφονται στο ΠΑΡΑΡΤΗΜΑ ΙII (Κατηγορία Β) | έως και 10 | 30% έως 500€ ανά όχημα  | - | - | - | - | - |

Το Υπουργείο Υποδομών και Μεταφορών συνεχίζει να υποστηρίζει ενεργά με μέτρα και πολιτικές τη μείωση του ανθρακικού αποτυπώματος στις μεταφορές προς όφελος των πολιτών.